. . . aangesien ons dit weet dat ons oue mens saam gekruisig is, sodat die liggaam van die sonde tot niet gemaak sou word en ons nie meer die sonde sou dien nie. (Romeine 6:6 AFR53)
As gevolg van die Here se liefde vir ons wou Hy ons nie in die hande van die Satan laat, waar ons onsself beland het met die sondeval nie.
Want toe ons nog swak was, het Christus op die regte tyd vir die goddelose gesterwe. (Romeine 5:6 AFR53)
Dit het ons nie net van die mag van die dood vrygemaak nie, dit het ons onder ’n Nuwe Regering met ’n nuwe grondwet en ’n nuwe Koninkryk geplaas: God se regering en God se ewige koninkryk!
Die effek is dat die dood en die graf nie die laaste sê oor ons kan hê nie, want Jesus lewe omdat Hy uit die dood opgestaan het en vir ons wat Hom aanbid ook ’n pad in die ewige lewe in oopgemaak het.
God self gee u gemoedsrus, want Hy laat die dood gevolg word deur die opstanding uit die dood. Daarvan is die opstanding van Jesus u bewys.
Antwoord: Ten eerste het Hy deur sy opstanding die dood oorwin sodat Hy ons die geregtigheid wat Hy deur sy dood verwerf het, deelagtig kon maak (a). Ten tweede word ons nou ook deur sy krag tot ’n nuwe lewe opgewek (b). Ten derde is die opstanding van Christus vir ons n betroubare waarborg van ons salige opstanding (c).